澳洲國家男子足球代表隊

澳洲國家男子足球代表隊，花名袋鼠隊，係代表澳洲嘅足球隊，由澳洲足球總會打理，會出席國際足球賽事好似世界盃同亞洲盃。

澳洲國家男子足球代表隊早期係大洋洲足球協會屬下嘅代表隊，曾經攞過1980、1996、2000同2004年嘅大洋洲國家盃冠軍。後嚟考慮到，因為大洋洲喺FIFA世界盃成日淨得半個出線名額，而喺2006年轉加入亞洲足球協會，重攞過2015年亞足協亞洲盃冠軍。

喺國際性賽事方面，佢哋成功打入1974年FIFA世界盃同埋2010年FIFA世界盃、2014年FIFA世界盃、2018年FIFA世界盃決賽週嘅小組賽階段，喺2006年FIFA世界盃、2022年FIFA世界盃決賽週更加係踢到16強，係歷嚟參加FIFA世界盃決賽周次數最多嘅大洋洲國家足球代表隊。

而家澳洲嘅波衫贊助商係Nike。

亞洲足球代表隊
代表隊